Република Србија

ВИСОКА ТЕХНОЛОШКА ШКОЛА

СТРУКОВНИХ СТУДИЈА – АРАНЂЕЛОВАЦ

Бр: 01-416/1

Датум: 23.8.2017.

Аранђеловац

**УГОВОР О ЈАВНОЈ НАБАВЦИ РАДОВА**

**ЗАМЕНА ПОДОВА И ПОДНИХ ОБЛОГА У ВТШСС – АРАНЂЕЛОВАЦ**

**Уговорне стране:**

1. **Установа** Висока технолошка школа струковних студија – Аранђеловац из Аранђеловца, ул. Јосифа Панчића 11, матични број 07113528, ПИБ 100766569, коју заступа директор, проф. др Ђорђе Михаиловић (у даљем тексту: Наручилац).
2. **Извођач** Комунално предузеће „Димничар“ АД из Београда, улица Делиградска 26, матични број 07037899, ПИБ 100124790, кога заступа директор Предраг Штуловић (у даљем тексту: Извођач),

**закључују:**

**УГОВОР**

**О ИЗВОЂЕЊУ РАДОВА**

**ЗАМЕНА ПОДОВА И ПОДНИХ ОБЛОГА У ВТШСС - АРАНЂЕЛОВАЦ**

Уговорне стране констатују:

- Да је Наручилац на основу чл. 39, 52. став 1. и 61.Закона о јавним набавкама („Службени гласник РС“, брoj 124/12, 14/15 и 68/15 – у даљем тексту: Закон), на основу позива за подношење понуда који је објављен на Порталу јавних набавки и интернет страници Наручиоца, дана 5.8.2017. године, спровео поступак мале вредности за јавну набавку радова – ЗАМЕНА ПОДОВА И ПОДНИХ ОБЛОГА У ВТШСС - АРАНЂЕЛОВАЦ, редни број 2,

- Да је Извођач у својству Понуђача доставио понуду број 784/17-i од 10.8.2017. године (у даљем тексту: Понуду), која у потпуности испуњава захтеве Наручиоца из конкурсне документације и саставни је део овог уговора,

- Да је Наручилац,у складу са чланом 108. став 3. Закона,на основу понуде Извођача и Одлуке о додели уговора број 01-413/1 од 22.8.2017. године, доделио уговор о јавној набавци за Извођачa.

**Члан 1.**

Предмет овог Уговора је регулисање међусобних права и обавеза у вези са набавком радова - ЗАМЕНА ПОДОВА И ПОДНИХ ОБЛОГА У ВТШСС - АРАНЂЕЛОВАЦ у свему у складу са Понудом и Техничком спецификацијом које су саставни део Уговора.

Извођач је дужан да изведе уговорене радове на начин и у роковима који су одређени уговором, прописима и правилима струке. Уговореним радовима сматрају се и вишкови радова.

Ради извршења радова који су предмет овог уговора, Извођач се обавезује да обезбеди радну снагу, материјал, и изврши грађевинске и друге неопходне радове.

**Члан 2.**

Уговорена вредност предметних радова износи укупно 3.012.820,00 динара без ПДВ-а (словима: тримилионадванаестхилјадаосамстотинадвадесет), односно 3.615.384,00 динара са ПДВ-ом (словима: тримилионашестстотинапетнаестхиљадатристотинеосамдесетчетири), а утврђена је на основу количина и јединичних цена из понуде Извођача, број 784/17-i од 10.8.2017. године.

Уговорена цена је фиксна и не може се мењати услед повећања цене елемената на основу којих је одређена.

Осим вредности рада, материјала и услуга неопходних за извршење уговора, уговорена цена обухвата и све остале зависне трошкове Извођача.

Јединичне цене из понуде важе и за вишкове, односно мањкове радова, ако не прелазе 10% од уговорених количина радова.

Цена одређена у укупном износу обухвата и вредност непредвиђених радова за које је извођач у време закључења уговора знао или је морао знати да се морају извести.

**Члан 3.**

Уговорне стране су сагласне да се плаћање по овом уговору изврши на следећи начин:

- 25 % што износи 903.846,00 динара, на име аванса по испостављеном **Авансном рачуну** и истовременог достављања бланко сопствене меницe и меничног овлашћења за повраћај исплаћеног аванса у корист Наручиоца,

- 75 % што износи 2.711.538,00 динара, по испостављеним привременим и окончаној ситуацији, сачињених на основу оверених листова грађевинске књиге, потписаним и овереним од стране стручног надзора, с тим што окончана ситуација мора износити минимум 10% од уговорене вредности.

Извођач је у обавези да комплетан износ уплаћеног аванса оправда закључно са последњом испостављеном привременом ситуацијом или испостављеном окончаном ситуацијом, уколико се комплетан износ преосталих радова фактурише окончаном ситуацијом без испостављања привремених ситуација.

Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију Извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач признаје без права приговора.

Плаћање се врши на рачун Извођача број 160-6823-74 код INTESA банке.

**Члан 4.**

Датум увођења у посао стручни надзор уписује у грађевински дневник, а сматраће се да су се стекли услови за увођење извођача у посао након испуњења следећих услова:

* да је Наручилац уплатио Извођачу уговорени аванс под условима из члана 3. Уговора;
* да је Наручилац предао Извођачу инвестиционо техничку документацију-Главни пројекат, Локацијску и Грађевинску дозволу сходно Закону о планирању и изградњи, односно неопходне техничке спецификације и опис позиција радова уколико се ради о пословима текућег и инвестиционог одржавања објеката.
* да је Наручилац обезбедио Извођачу несметан прилаз градилишту.

Извођач је у обавези да уговорене радове изведе у року од 90 календарских дана рачунајући од дана увођења Извођача у посао, а у складу са динамичким планом реализације који је саставни део понуде.

Под датумом завршетка радова сматра се дан њихове спремности за примопредају и технички преглед уколико радови подлежу истом, а што стручни надзор на позив одговорног извођача радова констатује уписом у грађевински дневник.

Утврђени рокови су фиксни и не могу се мењати без сагласности Наручиоца.

**Члан 5.**

Извођач има право на продужење рока само у случају:

1. елементарних непогода и дејства више силе,

2. у случају прекида рада изазваних актом надлежних органа за које није одговоран Извођач,

3. у случају да временски услови онемогућавају квалитетно извођење радова по техничким прописима,

4. у случају прекида радова који траје дуже од 2 дана, а није изазван кривицом Извођача;

5. у случају измене пројектно-техничке документације по налогу Наручиоца под условом да обим радова по измењеној пројектно-техничкој документацији знатно (преко 10%) превазилази обим уговорених радова.

Захтев за продужење рока грађења Извођач подноси одмах по сазнању за околности, а у року од 5 (пет) дана од дана сазнања за околност, а најкасније 10 (десет) дана пре истека рока за завршетак радова. Уговорени рок је продужен када уговорне стране у форми Анекса уговора о томе постигну писмени споразум.

У случају да Извођач не испуњава предвиђену динамику, обавезан је да уведе више извршилаца без права на захтевање повећаних трошкова или посебне накнаде. Ако Извођач падне у доцњу са извођењем радова, нема право на продужење уговореног рока због околности које су настале у време доцње.

**Члан 6.**

Уколико Извођач не заврши радове који су предмет овог уговора у уговореном року, дужан је да плати Наручиоцу уговорну казну у висини 0,5‰ (промила) од укупно уговорене вредности (са ПДВ-ом) за сваки дан закашњења, с тим што укупан износ казне не може бити већи од 5% од укупне вредности уговорених радова.

Наплату уговорне казне из става 1. овог члана Наручилац ће извршити, без претходног питања и пристанка Извођача, умањењем рачуна наведеног у окончаној ситуацији.

Ако је Наручилац, због закашњења у извођењу или предаји изведених радова, од Извођача, претрпео штету која је већа од износа уговорне казне, може од њега захтевати накнаду штете, односно поред уговорне казне и разлику до пуног износа претрпљене штете, у складу са законом.

Постојање и износ штете наручилац мора да докаже.

**Члан 7.**

Извођач се обавезује да радове који су предмет овог Уговора изведе стручно ускладу са понудом, и квалитетно, према пројектима, техничкој документацији и техничкој спецификацији радова, важећим законским и подзаконским прописима, техничким прописима, нормативима и стандардима који важе за предметну врсту радова, опште усвојеним правилима струке и пажњом доброг привредника, као и да исте по завршетку преда Наручиоцу.

Извођач радова је такође дужан и да:

* да пре почетка радова Наручиоцу достави решење о именовању одговорног извођача радова;
* да се строго придржава мера заштите на раду;
* да набави и угради опрему и материјал који по квалитету одговара техничкој документацији, техничкој спецификацији, условима и стандардима, као и да,о свом трошку, обави сва потребна испитивања материјала и опреме;
* обезбеди атесте за уграђене материјале и опрему;
* да обезбеди довољну радну снагу на месту извођења радова и благовремену испоруку материјала и опреме за извођење уговорених радова;
* да уведе у рад више смена, продужи смену или уведе у рад више извршилаца без права на повећање трошкова и без посебне накнаде за то, уколико не испуњава предвиђену динамику;
* да обезбеди безбедност свих лица на месту извођења радова и примену Закона о безбедности и здравља на раду и свих подзаконских аката, тако да се Наручилац ослобађа свих одговорности према државним органима, што се тиче безбедности, прописа о заштити животне средин и радно-правних прописа за време укупног трајања извођења радова до предаје радова Наручиоцу;
* радове врши у уговореном року;
* о свом трошку отклони сву штету трећим лицима која настане за време и у вези са извођењем уговорених радова;
* у току извођења радова одржава место извођења радова и редовно уклања сав отпадни материјал;
* на погодан начин обезбеди и чува место извођења радова, изведене радове, опрему и материјал од пропадања, оштећења, крађе или уништења, од увођења у посао до примопредаје изведених радова;
* да испуни све уговорене обавезе стручно, квалитетно, према важећим стандардима за ту врсту посла и у уговореном року;
* - да уредно води све књиге предвиђене законом и другим прописима Републике Србије;
* - да омогући вршење стручног надзора на објекту;
* да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку, рушење или поновно извођење радова, замену набављеног или уграђеног материјала, опреме, уређаја и постројења или убрза извођење радова када је запао у доцњу у погледу уговорених рокова;
* да гарантује квалитет изведених радова, употребљеног материјала и набављене опреме;
* комисијски учествује у примопредаји и коначном обрачуну;
* да по завршеним радовима одмах обавести Наручиоца да је завршио радове и да је спреман за њихову примопредају;
* отклони све недостатке по записнику Комисије за примопредају изведених радова, у року који одреди Комисија;
* врши све друге радове у оквиру својих овлашћења неопходних за реализацију предметне јавне набавке.

**Члан 8.**

Извођач се обавезује да, у складу са законом и важећим прописима, о свом трошку, обезбеди и истакне на видном месту таблу, која мора да садржи:

* податке о објекту који се гради;
* одговорном пројектанту;
* издатој грађевинској дозволи,
* податке о Наручиоцу, Извођачу и Стручном надзору;
* почетку грађења – извођењу радова и року завршетка радова.

**Члан 9.**

Наручилац се обавезује да :

* да Извођача уведе у посао, предајући му инвестиционо-техничку документацију и грађевинску дозволу уколико радови подлежу овој обавези, као и да му обезбеди несметан прилаз градилишту;
* обезбеди вршење стручног надзоранад извршењем уговорних обавеза Извођача, о чему закључује посебан уговор са стручним надзором;
* контролу над извршењем уговорних обавеза преко својих стручних служби;
* учествује у раду комисије за примопредају и коначан обрачун изведених радова са стручним надзором и Извођачем.

**Члан 10.**

Гарантни рок за изведене радова је 2 годинe и почиње да тече од дана комисијске примопредаје објекта/радова.

За материјал коју уграђује Извођач, важи у погледу садржине и рока, гаранција произвођача опреме, с тим што је извођач дужан да сву документацију о гаранцијама произвођача опреме, заједно са упутствима за употребу, прибави и преда наручиоцу.

**Члан 11.**

Материјал и његова израда, који се употребљава за извођење уговорених радова, мора одговарати опису радова, техничкој документацији и техничким нормативима и одговорност за његов квалитет сноси Извођач.

Извођач је дужан да на захтев Наручиоца, поднесе потребне атесте о квалитету материјала, елемената, делова које уграђује на објекту, а по потреби и да испита квалитет материјала код за то овлашћене стручне организације.

Опрему која се уграђује у објекат набавља Извођач, уз сагласност Наручиоца, и она мора одговарати пројектно-техничкој документацији, техничким нормативима и утврђеним стандардима.

Уколико Наручилац утврди да уграђени материјал, не одговара стандардима и техничким прописима одбија их и забрањује њихову употребу. У случају спора меродаван је налаз овлашћене организације за контролу квалитета.

Извођач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач у одређеном року то не учини, Наручилац има право да ангажује другог Извођача искључиво на трошак Извођача по овом уговору.

Стручни надзор над извођењем уговорених радова се врши складу са Законом о планирању и изградњи.

**Члан 12.**

Извођач је дужан да у току гарантног рока, на први писмени позив Наручиоца, отклони, о свом трошку, све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе, из претходног става, по пријему писменог позива од стране Наручиоца, Наручилац је овлашћен да за отклањање недостатака ангажује друго правно или физичко лице, на терет Извођача.

Извођач није дужан да отклони оне недостатке који су настали као последица нестручног руковања и употребе, односно ненаменског коришћења.

**Члан 13.**

Уколико се током извођења радова који су предмет овог уговора, појави потреба за извођењем вишкова радова на појединим позицијама (због грешке у предмеру радова или грешке у техничкој документацији или погрешно извршене процене), Извођач је дужан да застане са том врстом радова и писмено обавести стручни надзор и Наручиоца.

За извођење вишкова радова потребна је писмена сагласност наручиоца.

Јединичне цене за све позиције из усвојене понуде извођача радова бр. 784/17i од 10.8.2017. године за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужетак рока завршетка радова. Вишкове радова, који су усвојени од стране наручиоца, Извођач ће извести на основу допунске понуде и анекса овог уговора.

Вишкове радова за које је Извођач од Наручиоца и Стручног надзора добио сагласност за извођење или чије извођење је уговорено Анексом овог уговора, Извођач не може фактурисати кроз привремене ситуације, већ исте може фактурисати само окончаном ситуацијом и то тек након сачињавања Записника о квалитативној и квантитативној примопредаји и коначном обрачуну изведених радова.

Уколико се у току реализације закљученог уговора, табеларним прегледом вишкова и мањкова радова, утврди да је вредност и количина мањкова радова у номиналном износу већа од утврђене вредности и количина вишкова радова, и да је финансирање неопходних позиција вишкова радова могуће у оквиру већ укупно уговореног износа финансијских средстава, за извођење вишкови радова неће се закључивати анекс уговора. У овом случају вишкове радова Извођач радова ће извести уз сагласност Наручиоца а по налогу Надзорног органа, по већ уговореним јединичним ценама, што ће бити констатовано и Записником о квалитативној и квантитативној примопредаји и коначном обрачуну изведених радова.

**Члан 14.**

У случају да се појави потреба за извођењем додатних радова који нису укључени у првобитни предмер и предрачун радова, Извођач је дужан да застане за извођем радова.

Додатни радови изведени без сагласности Наручиоца и писано закљученог посебног уговора правно су неважећи и наручилац исте неће финансирати.

**Члан 15.**

Извођач може и без претходне сагласности Наручиоца, а уз сагласност стручног надзора, извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети.

Извођач и стручни надзор су дужни да истог дана када наступе околности из клаузуле 1. овог члана, о томе обавесте наручиоца.

Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести извођача.

Извођач има право на правичну накнаду за учињене неопходне трошкове и исплату дела цене за до тада извршене радове.

Извођење хитних непредвиђених радова Наручилац и Извођач ће уговорити у складу са процедуром дефинисаном Законом.

**Члан 16.**

Извођач о завршетку радова који су предмет овог Уговора обавештава Наручиоца и стручни надзор, а дан завршетка уписује се у грађевински дневник.

Спремност изведеног објекта/радова за примопредају својим потписом у грађевинском дневнику потврђује надзорни орган о чему обавештава Наручиоца који преузима обавезу формирања комисије за примопредају и коначни обрачун вредности изведених радова.

Примопредаја и коначан обрачун изведених радова врши се комисијски најкасније у року од 15 дана од завршетка радова..

Комисију за примопредају и коначан обрачун радова образује Наручилац, а чине је два представника Наручиоца, и један представник Извођача уз присуство Стручног надзора и Одговорног извођача радова..

Комисија сачињава записник о примопредаји и коначном обрачуну који потписују сви чланови комисије.

У току примопредаје и коначног обрачуна изведених радова, Извођач је обавезан да комплетну оригинал техничку документацију и документацију вођену у току реализације уговора (градилишну, атестну, записнике о испитивању, гарантне листове и упутства за употребу) записнички преда Наручиоцу. Уколико изведени радови подлежу техничком пријему и издавању употребне дозволе Извођач се обавезује да комисији достави сву неопходну документацију и податке о изведеним радовима.

Грешке, односно недостатке, које утврди комисија за примопредају и коначан обрачун, Извођач мора отклонити без одлагања. Уколико те недостатке Извођач не почне да отклања у року од 5 дана по пријему позива од стране Наручиоца и ако их не отклони у споразумно утврђеном року, Наручилац ће радове поверити другом извођачу радова на рачун Извођача.

Евентуално уступање отклањања недостатака другом извођачу Наручилац ће извршити на рачун извођача, с тим што је дужан да поступа као добар привредник.

Технички преглед радова и исходовање употребне дозволе обезбедиће Наручилац.

Извођач се такође обавезује да поступи по примедбама комисије за технички пријем радова и отклони уочене недостатке како би се наручиоцу омогућило добијање позитивног мишљења и прибављање употребне дозволе.

Наручилац ће у моменту примопредаје радова од стране Извођача примити на коришћење изведени објекат/радове.

**Члан 17.**

Коначна количина и вредност радова по овом уговору утврђује Комисија за примопредају и коначни обрачун изведених радовва на бази стварно изведених радова оверених у грађевинској књизи од стране одговорног извођача радова и стручног надзора и усвојених јединичних цена из понуде које су фиксне и непроменљиве.

Комисија за примопредају и коначни обрачун изведених радова сачињава Записник о коначном обрачуну изведених радова.

Окончана ситуација за изведене радове се испоставља након сачињавања Записника о коначном обрачуну вредности изведених радова.

Примопредаја и коначни обрачуну вредности изведених радова, могу бити верификовани посебним или јединственим записником, о чему одлуку доноси Комисија за примопредају и коначни обрачун вредности изведених радова.

**Члан 18**.

Наручилац има право на једнострани раскид уговора у следећим случајевима што Наручилац и Извођач признају:

- у случају да се на основу грађевинског дневника утврди да Извођач неоправдано касни са извођењем радова дуже од 15 радних дана у односу на уговорену динамику, као и ако Извођач не изводи радове у складу са пројектно-техничком документацијом или из неоправданих разлога прекине са извођењем радова.;

- ако Извођач радове изводи неквалитетно и ако изведени радови не одговарају прописима или стандардима за ту врсту радова и квалитету из понуде Извођача, а Извођач није поступио по примедбама стручног надзора;

- у случају недостатка средстава за његову реализацију.

У случају једностраног раскида уговора од стране Извођача Наручилац има право да за радове који су предмет овог уговора ангажује другог извођача и активира гаранцију за добро извршење посла. Извођач је у наведеном случају обавезан да надокнади Наручиоцу штету, која представља разлику између цене предметних радова по овом уговору и цене радова новог извођача за те радове.

Сву штету која настане раскидом уговора сноси Извођач, а овај уговор признаје за извршну исправу без права приговора

Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве. Изјава мора да садржи основ за раскид уговора.

У случају раскида уговора, Извођач је дужан да изведене радове обезбеди од пропадања, да наручиоцу преда пројекат изведеног стања, као и записник комисије о стварно изведеним радовима до дана раскида уговора. Трошкове сноси уговорна страна која је одговорна за раскид уговора.

**Члан 19.**

Изабрани понуђач је дужан да достави:

* + Бланко сопствену меницу (соло меницу) за повраћај исплаћеног аванса, у тренутку потписивања уговора, уредно оверену и потписану од стране овлашћеног лица, и менично овлашћење, у корист наручиоца, која треба да буде са клаузулом ''без протеста'', роком доспећа ''по виђењу'' и роком важења 15 (петнаест) дана дужим од уговореног рока за испоруку предметних добара.
  + Бланко сопствену меницу (соло меницу) за добро извршење посла, у тренутку потписивања уговора, уредно оверену и потписану од стране овлашћеног лица, и менично овлашћење, у висини од 10% од вредности уговора, без ПДВ-а, у корист наручиоца, која треба да буде са клаузулом ''без протеста'', роком доспећа ''по виђењу'' и роком важења 60 (шездесет) дана дуже од уговореног рока за испоруку предметних добара. Наручилац може наплатити меницу за случај неизвршавања или несавесног и/или неблаговременог извршења уговором преузетих обавеза,од стране понуђача.
  + Бланко сопствену меницу (соло меницу) за отклањање грешака у гарантном року, на дан примопредаје предметних добара, уредно оверену и потписану од стране овлашћеног лица, и менично овлашћење, у висини од 5% од вредности уговора, без ПДВ-а, у корист наручиоца, која треба да буде са клаузулом ''без протеста'', роком доспећа ''по виђењу'' и роком важења 5 (пет) дана дуже од дана трајања уговора. Наручилац може наплатити меницу за случај неизвршавања или несавесног и/или неблаговременог извршења уговором преузетих обавеза,од стране понуђача.

Меница мора бити регистрована у регистру код НБ Србије (доставити и потврду из регистра НБС). Изабрани понуђач је у обавези да приликом достављања менице и меничног овлашћења преда копије картона са депонованим потписима овлашћених лица Извођача.

У случају да се уговор додели групи понуђача која је поднела заједничку понуду сваки појединачни понуђач из заједничке понуде доставља оверену сопствену меницу и менично овлашћење.

Меница обавезно мора бити регистрована у складу са Одлуком о ближим условима, садржини и начину вођења регистра меница и овлашћења ("Службени гласник РС“, бр. 56/2011). Уз меницу се обавезно доставља и копија интернет странице НБС о уписуменице урегистар.

**Члан 20.**

За све што овим Уговором није посебно утврђено примењују се одредбе Закона о облигационим односима, Закона о планирању и изградњи, одредбе Посебних узанси о грађењу и други релевантни прописи.

**Члан 21.**

Сва спорна питања која настану у вези са извршењем овог уговора, уговорне стране решаваће споразумно применом позитивних законских прописа.

У случају да спор не може да буде решен споразумно, за решавање истог надлежан је Привредни суд у Београду.

**Члан 22.**

Овај уговор сачињен је у 6 (шест) истоветна примерка, од којих по 3 (три) примерка задржава свака уговорна страна.

|  |  |
| --- | --- |
| **ЗА НАРУЧИОЦА**  **Директор Високе технолошке школе**  **струковних студија – Аранђеловац**  **проф. др Ђорђе Михаиловић**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **ЗА ИЗВОЂАЧА**  **Директор Комуналног предузећа**  **„Димничар“ АД**  **Предраг Штуловић**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |